উল্লেখ্য যে, কোকৰাঝাৰৰ জিলাত সময়ে সময়ে সংঘটিত হৈ থকা ডাইনী কাণ্ডৰ দৰে অন্ধবিশ্বাস ৰোধ কৰিবলৈ প্ৰচেষ্ঠা অব্যাহত থকাৰ সময়তে চিকিৎসাৰ ক্ষেত্ৰত সম্পূৰ্ণ বিপৰীত ছবি এখন দেখা গৈছে। কোকৰাঝাৰ জিলাত ১৪৭ টা চিকিৎসা বিষয়াৰ অনুমোদিত পদ আছে যদিও তাৰে ৪৬ টা পদতহে চিকিৎসক আৰু চিকিৎসা সেৱা কৰ্মী নিয়োজিত হৈ থকাৰ বিপৰীতে বাকী ১০১টা পদ এতিয়াও খালী হৈ আছে বুলি জানিব পৰা গৈছে।
প্ৰণিধানযোগ্য যে, কোকৰাঝাৰ জিলাৰ আৰক্ষী অধীক্ষক ৰাজেন সিঙে আগভাগ লৈ জিলাখনৰ বিভিন্ন প্ৰান্তত নিৰবচ্ছিন্নভাৱে সজাগতা সভা অনুষ্ঠিত কৰি সমাজৰ পৰা ডাইনী প্ৰথাৰ দৰে কু প্ৰথা বিলুপ্তি ঘটাবলৈ প্ৰচেষ্ঠা অব্যাহত ৰাখিছে যদিও সময়ে সময়ে জিলাখনত ডাইনী সন্দেহত ঘটনা সংঘটিত হৈয়ে আছে। কেইদিন মান পূৰ্বে মদাতী গাঁৱত সংঘটিত হোৱা ডাইনীকেন্দ্ৰিক ঘটনাত নিৰ্জয় ৰাভা(৫০) নামৰ লোক এগৰাকী মৃত্যুমুখত পৰাৰ লগতে আন দুজন লোক আহত হৈছিল আৰু উক্ত ঘটনাৰ সতে জড়িত ১৭ জন লোকক আৰক্ষীয়ে আটক কৰিছিল।
